Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8082

b) a legnagyobb távolság, amelyen a kb. 1000 gyertyafényerejű fények kivilágítatlan háttérből láthatók és azonosíthatók. Megjegyzés: A két távolság a levegőben egy adott kioltási együttható mellett különböző értékű. A b) pont értéke a háttérvilágítás függvényében változó. Az a) pont értéke jelenti a meteorológiai optikai távolságot (MOR). Leszállási terület – Landing area A mozgási terület azon része, amelyet a légijármű le és felszállására kívánnak igénybe venni. Légi gurulás – Air-taxiing A forgószárnyas vagy VTOL légijármű mozgása a repülőtér felszíne felett, általában földpárna-hatás mellett és 37 km/h (20 csomó) értéknél kisebb földfelszín feletti sebességgel. Megjegyzés: A tényleges magasság változhat és bizonyos forgószárnyas légijárművek a földpárnahatás turbulencia csökkentése valamint a felfüggesztett mozgó teherárú rakományok védelme érdekében 8 méter (25 láb) AGL-nél nagyobb magasságot igényelhetnek. Légifolyosó – Airway Folyosó formájában kijelölt irányítói terület vagy ennek egy része. Légiforgalmi irányító és repülőgépvezető közötti adatcsere – Controller – pilot data link communications (CPDLC) A légiforgalmi irányító és a repülőgépvezető közötti távközlési módszer, amelyben az légiforgalmi irányítói szolgálati közleményeket adatátviteli összeköttetéssel továbbítják. Légiforgalmi szolgálat – Air traffic service 2007/70/II. szám Különböző; repüléstájékoztató, riasztó, tanácsadó és légiforgalmi irányító szolgálatokat (körzeti irányító, közel-körzeti irányító vagy repülőtéri irányító szolgálatokat) magába foglaló gyűjtőfogalom. Légiforgalmi szolgálati útvonal – ATS route A légiforgalmi szolgálatok biztosítására, a forgalom irányításához szükséges meghatározott repülési útvonal.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes